Kosmine Jamato-sodalaiv

«Kosmine Jamato-sodalaiv» ( Učū senkan Jamato) om japonine manga da anime-serial ozaitelemižen da tedoližen fantastikan žanras. Režissör om Leidzi Macumoto.

Kaik om 3 sezonad serialas: 1974−1975 (I, 26 epizodad), 1978−1979 (II, 26 epizodad), 1980−1981 (III, 25 epizodad). Kaikutte epizod om 30 minutad hätkte. Läksi ekranoile Japonijas vozil 1974−1981 Iomiuri-telekanalal. Anglijankel'ne versii tuli ekranoile Star blazers («Tähthasižpindžakod»)-nimenke Pohjoižamerikas i Avstralijas vll 1979−1984.

 Süžet 
Vl 2199 verazplanetalaižed lodas Maha anastamha sidä. Hö oma seižujad radiacijad vaste, i amptas radioaktivižil šlibakoil Man pindad. Ristitud sirtas manaluižhe, heile piidab lähtta planetaspäi ühtes vodes päzumha henghe. Sil-žo aigal toižen civilizacijan kosmoslaiv tirpib avarijad Marsal, i löutas kirješt, miše Iskander-planetan ohjandainaine kucub Man eläjid sirdmaha heidennoks Surhe Magellanan Pil'vhe, mugažo Kosmo-Kliner-ladim om hänel puhtastamha Man radioaktivižes redustandaspäi. Instrukcijan mödhe kosmoslaivaspäi Man eläjad kätas upnuden Jamato-linkoran kosmižeks kiruhkreiseraks, mitte oigendase Iskanderannoks Dzüzo Okita-kapitanan ohjandusen al.

 Roliden änetoitand 
 Dzüzo Okita-kapitan — Goro Naja
 Susumu Kodai — Kei Tomijama
 Mamoru Kodai — Tajičiro Hirokava
 Juki Mori — Joko Asagami
 Daisuke Sima — Süsei Nakamura
 Dziro Sima — Dzünko Sakata
 Siro Sanada — Takeši Aono
 Analizator — Kenjiči Ogata
 Hikozaemon Tokugava / Sakezo Sado — Ičiro Nagai
 Sukeharu Jabu — Mičihiro Ikemizu
 Jošikazu / Giiči Aihara — Sindzi Nomura
 Jasuo Nanbu — Kazuo Hajasi
 Kendziro Ohta — Josito Jasuhara
 Saburo Kato — Akira Kamija, Kiton Jamada (8.-10. epizodad)
 Akira Jamamoto — Kazujuki Sogabe
 Heikuro Todo-admiral — Masato Ibu
 Kaoru Šintani-keitai — Akira Kimura

 Kacu mugažo 
 2199: Kosmine odissei (fil'm)
 Uz' Jamato
 Kosmine Jamato-sodalaiv 2199 (remeik)

 Homaičendad 

 Irdkosketused 
 Serial imdb.com-saital. 

Kategorii:Animeserialad
Kategorii:Japonijan TV-serialad
Kategorii:TV-serialad kirjamišton mödhe
Kategorii:Vn 1974 serialad
Kategorii:TV-serialad japonan kelel